Document ID: 31995R2650

KOMISSION ASETUS (EY) N:o 2650/95,
annettu 14 päivänä marraskuuta 1995,
vientitodistusten antamisesta tietyille Amerikan yhdysvaltoihin vuonna 1996 vietäville juustoille GATT-sopimuksesta johtuvan lisäkiintiön mukaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan vientitukien soveltamista koskevista yksityiskohtaisista erityissäännöistä 27 päivänä kesäkuuta 1995 annetun komission asetuksen (EY) N:o 1466/95 (1), sellaisena kuin se on muutettuna asetuksella (EY) N:o 2452/95 (2), ja erityisesti sen 9 a artiklan 3 kohdan,
sekä katsoo, että
komission asetuksessa (EY) N:o 2454/95 (3) aloitetaan GATT-sopimuksista johtuvan lisäkiintiön mukaisesti Amerikan yhdysvaltoihin vuonna 1996 vietävien tiettyjen juustojen vientitodistusten antamista koskeva menettely, ja
asetuksen (EY) N:o 2454/95 mukaisesti jätetyt väliaikaisia todistuksia koskevat hakemukset on tehty tuotemäärille, jotka ovat käytettävissä olevia määriä suuremmat; tämän vuoksi todistukset olisi jaettava hylkäämällä tiettyjen Yhdysvaltojen kiintiöön kuuluvien tuoteryhmien osalta sellaisten toimijoiden hakemukset, jotka eivät ole aikaisemmin vieneet samoja tuotteita Yhdysvaltoihin, ja vahvistamalla kaikkiin tuoteryhmiin sovellettavat osituskertoimet,
ON ANTANUT TÄMÄN ASETUKSEN:
1 artikla
Liitteessä mainittuun Yhdysvaltojen kiintiöön kuuluvien tuoteryhmien osalta asetuksen (EY) N:o 2454/95 nojalla jätetyt väliaikaisia vientitodistuksia koskevat hakemukset hyväksytään annettujen osituskerrointen mukaisissa rajoissa.
Liitteessä olevien tuoteryhmien numerojen 17, 20, 21 ja 25 osalta kuitenkin hylätään sellaiset hakemukset, joissa ei ole mainintaa kyseisten tuotteiden viennistä Amerikan yhdysvaltoihin kolmen edellisen vuoden aikana.
2 artikla
Tämä asetus tulee voimaan 15 päivänä marraskuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä marraskuuta 1995.

Labels: 3
17
18